
_START_ARTICLE_
Ain (departement)
_START_SECTION_
Beliggenhed
_START_PARAGRAPH_
Departementet ligger i den midt-østlige del af Frankrig og støder op til Schweiz. Departementet har et meget varieret landskab,_NEWLINE_med såvel bjerge som mere flade områder.
_START_SECTION_
Hydrografi
_START_PARAGRAPH_
Flere floder løber igennem departementet, udover floden Ain, gælder det også for Rhone og Saone, hvilket_NEWLINE_også betyder, at der er flere søer i området herunder: Ambléonsøen, Conzieusøen, Divonnesøen og Eaux Bleuessøen
_START_SECTION_
De første beboere
_START_PARAGRAPH_
De første indbyggere man kender til i området kom til Bresse og Dombes omkring 15.000 år f.Kr. efter at Rhônegletscheren_NEWLINE_havde trukket sig tilbage og gjort området beboeligt. Disse første beboere ernærede sig ved jagt og fiskeri, men fik dog_NEWLINE_også tid til, at udtrykke deres kreative sider, som man kan se det på hulemalerierne ved Colombière_NEWLINE_Under pres fra germanske stammer emigrerede helveterne fra Pays de Gex, hvor de ellers _NEWLINE_boede, omkring år 58 f.Kr. mod vest og stødte derved ind i flere folkeslag, der boede her. Dette fik Julius Cæsar til,_NEWLINE_at gå ind for at genoprette freden, men igangsatte derved sin erobring af Gallien.
_START_SECTION_
Middelalderen
_START_PARAGRAPH_
Omkring år 450 tager barbarenes invasioner livet af de sidste rester af det romerske imperium og Ain bliver_NEWLINE_herefter opslugt af detstore franske kongerige. Området bliver kristnet og klosteret i Belley bliver_NEWLINE_opført i begyndelsen af det 5. århundrede._NEWLINE_I 843 bliver Ain, ved indgåelsen af Verduntraktaten overdraget til det frankiske kongedømme _NEWLINE_Lotharingie, hvilket får den konsekvens at departementets nordlige grænse, også i dag, markerer grænsen mellem nord- og_NEWLINE_sydfrankrig. I Ain taler man franco-provençalsk, som er et langue d'Oc._NEWLINE_Greverne af Savoie rykker ind i området omkring det 11. århundrede. Deres ekspansionstrang bringer dem på _NEWLINE_kollisionskurs med greverne af Dauphiné, som også har interesser i området og det udvikler sig til en krig, der først bliver bragt til ophør med Paristraktaten i 1354-55, som overdrager alle de dauphinske områder på højresiden af Rhône-floden til Savoiegreverne.
_START_SECTION_
Overgang til Frankrig
_START_PARAGRAPH_
I begyndelsen af det 16. århundrede, da greverne af Savoie er på højden af deres magt, arver Margrete af Østrig landet_NEWLINE_Ain. Efter hendes død, gør Frants I krav på Savoie og han erobrer området i 1536. I 1559 bliver Savoie (og dermed også Ain) imidlertid atter frit. Henrik 4. af Frankrig generobrer området og ved freden i Lyon i 1601, overgår det meste af Ain til Bourgogne. Den eneste del, der ikke følger med er Spaniervejen, som er betegnelsen på Valserine-dalen, som forbliver en del af Savoyen._NEWLINE_Efter revolutionen i 1789, bliver departementerne Ain og Léman oprettet i 1790. I 1802_NEWLINE_bliver departementet delt op i 4 arrondissementer. Arrondissementet Gex overgår til departementet Léman, som bliver indvaderet af østrigerne i 1814. Arrondissementet kommer dog tilbage til Ain allerede i 1815 efter Freden i Wien.
_START_SECTION_
Moderne tider
_START_PARAGRAPH_
I det 19. århundrede pågår der en enorm udvikling i landbruget i regionen. Moderne landbrugsteknikker holder sit indtog,_NEWLINE_man begynder at forstå betydningen af gødning, den moderne plov bliver indført og der bliver oprettet bønderforsamlinger,_NEWLINE_hvor bønderne kan udveksle erfaringer til forbedring af produktiviteten._NEWLINE_Samtidig sker der store ændringer i landskabet idet man udtørrer flere søer og man opretter et stort antal osterier. Flere jernbanelinier_NEWLINE_holder sit indtog i området herunder ruterne: Paris – Rom, Lyon – Genève og Lyon – Strasbourg._NEWLINE_Selve 1. verdenskrig går let hen over Ain, men på grund af, at mange af regionens sønner kæmper i Nordfrankrigs mudder,_NEWLINE_er der mange vinmarker, der går til og området overgår langsomt men sikkert til, at blive en industriregion. I 1921 begynder man, at udvinde naturgas omkring Vaux-en-Bugey, imidlertid går krisen i 1929 hårdt ud over området, der må lukke omkring 20% af fabrikkerne. _NEWLINE_2. verdenskrig går hårdere ud over regionen, i form af direkte krigshandlinger, således bliver Bourg bombet 16. juni 1940_NEWLINE_og senere i krigen pågår der mange kampe mellem modstandsbevægelsen og de tyske tropper. Efterhånden som_NEWLINE_freden nærmer sig, bliver den tyske undertrykkelse mere og mere brutal og befrielsen 1. september 1944 bliver derfor _NEWLINE_netop det: En befrielse. Omkring 600 personer bliver i løbet af krigen deporteret fra området.